TEMPLI TENEBRARUM 


Ovdje je Tama. Ovdje je Duh Tame. Ovdje je Moć Tame. 
Njegove dvorane ovdje su podignute naporima onih, 
koji su Tama. 

Volja je mnogih ući ovdje. Ovdje će ostati samo oni čije 
je mjesto u Tami. 

Ovdje su glas i pogled onih, koji su sjedinjeni s Tamom. 
Ovdje je prebivalište i zajednica onih, koji su odani Tami 
i služe Najvišem u Tami. 

Ovdje su Volja, Snaga i Čast onih, koji su odani Sotoni i 
neprijatelji božji. 

Ovdje je propast laži. Ovdje je trijumf istine. 

Ovdje je uporište legija zalaska sunca i razjapljene 
čeljusti Abbadona. 

Regnum Tenebrarum Res Satanae 


Od samih početaka Tama je prisutna u svim aspektima 
Svemira; U svakom pojedinom potencijalu, u srži svega i 
u svakoj težnji postoji Tama. 

Tama se otkriva kroz materijalne aspekte entiteta i kroz 
duhovne sfere. 

Priroda Tame preuzima oblike utjelovljenja na načine 
koji mogu prenijeti duh Tame i održati pokret koji je u 
neprestanom razvoju. Na spoju duhovnog i 


materijalnog svijeta Hram Tame je rezultat i napredna 
pozicija Tame. 


Hram Tame postoji da manifestira i razvije principe 
Tame u Svemiru; 

Hram i Oltar Tame, odgovaraju najvišim ciljevima. 
Temelji Hrama su izvan prostora i vremena, stoga je 
Hram izvan moći prostora i vremena. 

Hram Tame je rasprostranjen na sve strane i postoji 
nepromjenjen . 

Hram Tame je nepobjediva i neuništiva tvrđava koja 
prkosi svim bićima kako u nebeskim sferama, tako i na 
zemlji. Načelo jedinstva i harmonije sila Tame leži u 
temeljima Hrama. 

Hram Tame se očituje kao Jedna i Nedjeljiva esenca, 
spoj postojanja i esence nebrojenih, koji su Tama od 
svog početka ili u trenutku svog postignuća. 

Hram Tame je zajednica onih, koji nose Tamu po svojoj 
prirodi. 

Hram Tame se očituje kao Ideja i dobiva tijelo kroz dušu 
akolita Tame, a ostvaruje se njihovim djelima. 

Hram Tame nema drugih zidova osim srca zaslužnih 
akolita Tame, a nema ni oltara, jer Hram je sam po sebi 
Oltar. 

Zato je Hram neranjivi , jer nikada se neće stopiti s 
niskim i ljudskim. 

Hram Tame nije posrednik između čovjeka i Tame, 


Hram je Vrata, nositelj Tame u čovjeku, i vodič čovjeka u 
Tamu. 

Hram Tame ne može prihvatiti trud ljudskih ruku, jer 
Hram nikada ne prihvaća put do Hrama čovjeka. Oni, 
koje Tama poziva i mijenja, sposobni su podići Hram u 
svojim dušama i postati Njegov dio te steći znanje o 
Tami kada spoznaju misterije Tame i prinesu darove na 
Oltar Tame. 

Svaki pojedini dio Tame neovisan je i ima svoje mjesto u 
Hramu. Hijerarhija iskustva i djela legitimiraju drevne 
odnose i izražavaju jednakost unutar Hrama i 
ekvivalentan status pred licem Tame. Izvorno i 
nepromjenjivo Hram postoji za hrabre i iskrene pred 
Tamom. 

Hram Tame kao bit sama po sebi prihvaća ili ne 
prihvaća nove sljedbenike, a Tama daje iskušenje 
aspirantu. 

Viteštvo Tame postat će primjer za one koji dođu u 
Tamu. 


MEMORIALIS 


Sve je okruženo iskonskom Tamom. Ona vlada i 
dominira nad svime. 

Tama je neizbježna i veličanstvena u svojim djelima, 
koja su predstavljena mnogim različitim odrazima u 


svemu što postoji, nedjeljivo čuvaju cjelovitost suštine 
Tame. Vizija utjecaja Tame mijenja se u skladu s 
razvojem i napredovanjem onih koji su snaga Tame i 
nastavkom Njene invazije na Svemir izvana. 
Nepromjenjivi i netaknuti su zakoni i principi Tame. Oni 
su tajna Njene veličine i Njena moć. 

Tama je bila prije stvaranja svijeta, koji nije od Nje. 
Dolazi usprkos stvaranju svijeta i protiv stvaranja u 
njemu. 

Ne postoji ništa što može stati između Tame i onih, koji 
zovu u Tamu i koji dolaze u Tamu na Njen poziv. Mnogi 
dolaze u Tamu slobodnom voljom, probuđeni i razvijaju 
međuodnos s Njom, spoznavajući i doživljavajući Tamu i 
sebe u Tami korak po korak. 

Tajne Tame su skrivene i neizrecive. Pripadnost Tami, 
motivira razum i potiče inicijativu svakoga tko se obrati 
Tami - samo te stvari mogu odrediti mjeru pripadnosti 
Tami. Samo te stvari mogu otvoriti mogućnost silaska u 
dubine Tame ili osude na lutanje Njenim sjenama. 


Svatko tko svojom voljom stremi Tami, iskusit će moć 
Tame i biti testiran pred licem Tame. I kao što je Njeno 
Srce nepristrano, poput neumorne budnosti očiju Njenih 
stražara . 


Tama je carstvo Sotone i onih koji su u Tami. To je 
stanište Najvišeg Demonskog. 


Najviše Demonsko je savršena veličanstvena snaga koju 
predstavljaju negativni principi u razvoju Svemira i 
čovjeka kao njegovog dijela. Najviše Demonsko je izvan 
zakona vremena i prostora — temelja harmonije i reda u 
Svemiru. Najviše Demonsko prirodno je izvan moći bilo 
kakvih granica. Njegova suština i djelovanje 
neprijateljski su prema Svemiru, koji nije od Tame. Oni 
su destruktivni i neprijateljski onoliko koliko Demonsko 
može biti po svom imenu. 

Svatko tko svojom voljom teži Tami, biti će uronjen u 
Demonsko i uvući će Demonsko u sebe. Izvorno je u 
svakome i nedjeljivo je u svima. 


Mnogi su u stanju pronaći i stvoriti mogućnosti za razvoj 
Demonskog u sebi, povećavajući ga izvana za korist 
Najvišeg u Tami. Najviše Demonsko postoji samostalno 
i izvan volje, značenja i slike pogleda svakoga tko ga 
pita. Oni, koji su dobrodošli u Najviše Demonsko, mogu 
Ga spoznati i komunicirati s Njime kako bi potvrdili i 
povećali moć Tame u Svemiru. 


Sile Najvišeg Demonskog i Tame ratuju protiv sila 
svjetlosti i božanskih principa, tako da One nose i 
oživljavaju Kaos i nastavljaju ono što se zove Vječna 
Tama i Carstvo Bezdana. Sve promjene koje dolaze od 
Njih uništiti će sve, što nije od Tame. Oni donose 
potpuno uništenje ili reinkarnaciju. 


Svatko, tko svojom voljom teži Tami, stupa na stazu 
Rata. Jer sve u Tami je prožeto djelovanjem Sila 
Najvišeg Demonskog. Sotona je pokretačka snaga ovih 
sila i On je Najviši. On je vladajući princip i način razvoja 
svega u Tami i onoga što dolazi iz Nje ili uranja u Nju. A 
svi putovi Tame vode do Sotone. 

Svatko, tko svojom voljom stremi k Tami, dolazi pod 
okrilje Sotone, jer čini zločin protiv boga i svetosti, čini 
istinski smrtni grijeh. To je neizbježan susret licem u 
lice s neminovnošću. To je čin volje koji treba učiniti i 
dar apokalipsi koji treba dati. U isto vrijeme, jedni će 
steći naklonost Sotone , drugi će upoznati milost božju. 
Jedni će pasti iz milosti u bezdan Tame, drugi - nikada 
neće stupiti u Tamu. 


Oni, koji poznaju strah božji u srcu i duši, bit će odbačeni 
od Tame i žigosani slabošću poniznog podložnog duha. 
Oni koji odbace boga i prihvate Sotonu dušom i srcem, 
duhovno će ojačati u Tami i dobiti put do Sotone. 
Kretanje mnogih od njih odredit će On sam. Ne postoji 
nešto što bi moglo biti iznad Sila Tame i Kaosa. Ništa 
nije bilo i ništa neće biti. 


Odnos sa Silama Tame i Kaosa tragatelju je moguć 
onoliko koliko je on nedjeljiv od Njih i koliko su njegova 
načela usklađena s načelima i zakonima Tame. Kad je 


akolit jake volje i sam sebi najstroži sudac, Volja Tame 
je uvijek Najviša Pravda. Ništa neće zasjeniti Moć 
Tame, Čast Njegove Ruke i Veličinu Onoga, Koji je 
Najviši u Tami — Sotona. Ali samo oni, koji su iskreni 
prema Tami i odani Sotoni u potpunosti — oni će ostati u 
Tami i pokušat će steći pravo na službu Njegovom 
Veličanstvu i sudjelovanje u uvećaju Tame. Njihov život 
će biti jedno u djelima za korist Najviše Demonsko i radi 
pobjede Sotone. A samo njihovo djelo je da ostvaruju 
Volju Sotone objavljenu u samom Njegovom povjerenju i 
da hodaju uz Njega kao Najvišeg u Tami. 

Svatko tko svoje srce i dušu dobrovoljno posvetiti 
Sotoni — taj će spoznati Njegovu blizinu i Njegovu 
vjernost u potpunosti. 


Tama nema slugu, osim onih, koje ona priziva. Neki od 
njih su aspirirani u svom silasku u Tamu. Neki od njih 
dolaze iz Tame i vraćaju se. Ne znaju za vrijeme, ali 
svaki od njih ima svoj datum. Znaju to svaki put, kada 
budu nepoznati čovjeku. Zatim to opet svladavaju, kao 
što su to činili i prije. Oni su rušitelji velikih ideja 
Svemira. Uništavaju ga u sebi. Uništavaju ga u drugima 
i odvode zaslužene u Tamu. A njihovi vodiči su oni koji 
su se u Tami pojavili prije njih. 


Svaki zaslužni akolit Tame dobiti će mogućnost da se 
ostvari u Njoj, kada doživi proces transformacije sebe u 


Njoj, tako da sam inkarnira Tamu. 

Put svakog vjernog sluge Tame je put Mračnog duha. 

To je smrt u čovjeku i reinkarnacija u Tami. To je 
neizbježno, i nužno. Počinje neprirodnim sjedinjenjem 
čovjeka i Demona, kada se formule razorne za božansko 
nađu pod nadmoći jedne Tajne Sumornosti — pojave 
Demona. 


Demon je invazija stvarnosti Tame u stvarnost Svemira. 
Obojica ionako ne postoje jedno za drugo, već samo u 
borbi. Kada se rodi, Demon izvorno poprima oblike 
tjelesnog i duhovnog u skladu sa zakonima Univerzuma, 
no on ih uništava iznutra u skladu sa svojom pravom 
prirodom, tako da pretvara stvarnost Svemira u 
stvarnost Tame. 


Demon dolazi iz čovjeka, kada ga preuzme slobodnom 
voljom čovjeka i dođe na njegov poziv. 

Do sjedinjenja čovjeka i Demona dolazi prema slobodnoj 
volji obojice. Jedan od njih dobiva put do savršenstva, a 
drugi dobiva put utjelovljenja Tame. Čovjek postaje 
Demon, kada napusti ljudsko tako da uveća Tamu i 
manifestira sjedinjenje Demonskog i ljudskog, kao 
primjer dobrovoljnog sjedinjenja žrtvovatelja i žrtve. 


Pobjeda obojice jednaka je i dostojna njihovog najvišeg 
cilja, ali proporcionalna je mjeri odgovornosti svakoga 


od njih. A kad je čovjek pošten, odan i stremi Tami, 
Demon je pošten, odan i stremi Najvišem u Tami. 


Demoni su nedjeljivi od Tame. Manifestirajući Tamu, Oni 
su zrake Tame, koje probijaju Svemir. Njih usmjerava i 
vodi nedjeljiva priroda Tame u Njenom monumentalnom 
kretanju u Bezdanu. Oni dolaze s Tamom da unište ono 
što im je strano, i da održe i ojačaju ono što je njihovo. 


U opasnosti je svatko tko priječi put Demonu u moći 
Njegove predodređenosti. 

Ne postoji ništa nemoguće za Demona u njegovim 
djelima. On je ukupnost svih mogućnosti Tame. 


I nema tajni skrivenih od Demona. On je sama tajna 
koja je zasjenila sve tajne Svemira. 


To je utjelovljenje Tame kroz duše dostojnih, duše 
ujedinjene u jedinstvu sa samim principom jedinstva 
Tame. Demoni su uvijek u Njihovom jedinstvu i u tome 
je Njihova snaga. Kada se manifestira, Moć Tame se 
pojavljuje pred licem Svemira, i prenosi kretanje svoje 
suštine, na one koji hodaju Tamom, na one koji se opiru 
Tami, na one koji nikada ne upoznaju Tamu. 


Oni koji zakorače u Tamu imaju pravo spoznati Tamu i u 
Njoj beskrajno rasti. 


Oni koji zakorače u Tamu nose Tamu u sebi i ostaju 
Tama. 

Oni koji zakorače u Tamu slobodni su preuzeti 
odgovornost za promjene u Svemiru. 

Oni koji zakorače u Tamu ostaju dobro naoružani 
Njenom Moći i pod okriljem Njene Moći. 

Oni koji zakorače u Tamu upoznat će hladne dubine 
Njegove mudrosti i ogromnu pobunu Njegove prirode. 
Vjera, Volja, Odanost uvijek su ključevi Srca Tame. 


NOCTURNA ITER IGNIS 


Proboj Paklenog Plamena uvodi u ovaj svijet sluge 
Njegovog Duha, nasljednike Njegove Moći. Dolaze iz 
dubina Podzemlja kroz spaljenu materiju bića, poput 


iskri. I svaka iskra nosi dio Prvobitnog Plamena. Unutar 


svakog od njih postoji nasljeđe Duhova Drevnih, koji 
čekaju svoje buđenje. 


Ali ovo čekanje nije pasivan proces, jer ne poznaje 


nikakve oblike. Njegova Vatra je poput otrovnog uboda 
smrti. Njegova nužnost je nužnost pročišćenja. Tako je 


prva stepenica na Putu spoznaje signalizirana smrću. 
Tako umire pobožno, umotano u meso, stvorenje 

spojeno vitalnim kemijskim procesima. Neravnopravna 
je bitka između duha koji teži svemogućem i materije 


koja se opire njegovoj težnji. 
Ali pobjeda se još ne nadzire i neuspjeh nije očit. 


Jer po volji je iskre da zapali svemir, ali volja je i da 
neuspješno izblijedi. 

Takva je prepreka za slabe koja je nepremostiva; takav 
je put za jake koji je vječno otvoren. 


Oni koji zakorače u Tamu uništit će vlastite granice. Sve 
što je od Tame bit će njihova inkarnacija, i preko svega 
mračnog oni će biti inkarnirani. Njihove će kletve 
odzvanjati mnoštvom glasova, njihova će djela dati 
snagu djelima milijuna. 


A njihove će se sjene stopiti zajedno u Sjenku Velike 
Noći svijeta, stvarajući ljudske noćne more — nevidljive 
siluete njihovih esencija. Putem svojih srca oni će 
prodrijeti u Podzemni svijet, inkarnirajući Ga u sebi, 
inkarnirajući sebe unutar njega. 


U bezvremenosti će steći svoje iskonsko ja, stapajući se 
s Kaosom spoznat će svoju prirodu. 

Ta je spoznaja slična sjećanju, sjećanju na budućnost, 
kao i na prošlost. Spoznaja jednaka kretanju, koje 
odgovara razvoju, kada je svaki korak u beskonačnost 
kao tisuću koraka, a svakih tisuću jednako 
beskonačnosti. Razvoj je realizacija svih aspekata 


potencijala mračnog duha, što je jača samospoznaja to 
je realizacija potpunija. Crno srce, koje kuca u skladu s 
Srcem pakla, nikada ne traži nagovještaje izvana, jer 
znanje mu otkriva neprocjenjivi dar Tame. Otkriće 
Tamnog Puta samo su etape spoznaje, koje upućuju na 
nužnost - teških testova u ime Pakla. Jer nijedna riječ 
neće biti dva puta izgovorena, nego će ono što je rečeno 
postati djelo. Kao što prolazak jedne stepenice znači 
samo postojanje sljedeće stepenice, tako želja za nečim 
više - sudbina tame - znači napredak. Nemir mračnog 
duha temelj je samousavršavanja koje u potpunosti 
posjeduju samo plodovi Tame; to je univerzalno oružje 
protiv mrtvih koje je rodila statičnost. Nemir, koji je 
dinamika, spoznaja je kolinearna s Voljom Pakla, a 
vizija Jednog temelj je spoznaje. 


Tko stvara dogme neskrivenih istina, osuđen je na 
propast duhovnih struja - svaka prepreka za njega će se 
pretvoriti u slijepu ulicu, a teret novih otkrića bit će 
nepodnošljiv. Kao zmija koja odbacuje svoju kožu, 
rađajući se u svakom krugu života, Tama se obnavlja, 
rađa se na Putu više puta, ostavljajući samo odjeke 
starih pobjeda i neuspjeha da odzvanjaju. Nove obveze 
zahtijevaju nove snage obnovljenog duha; oni utažuju 
žeđ poput bunara, ali utažujući, utažuju veću žeđ. 


Jedan izvor hrani izvore čiste spoznaje; one koji tome 


teže čeka iskušenje za njihov duh i um, stvarne i 
imaginarne barijere. Potonji će raspršiti snage, 
zamjenjujući Jedini Cilj besciljnošću ispraznosti, dok 
stvarne barijere vode prevladavanju - i dragocjenim 
česticama iskustva te čine uporište duhovne 
nepobjedivosti. Onaj tko može prevladati mnogo, bit će 
iskušan ad valorem, tko može prevladati sve, proći će 
kroz još više. 


Dubina iskušenja određena je dubinom težnji i preuzetih 
obveza. 

Nužnost Pakla tvori unutarnju nužnost duha prema 
odgovornosti. A svijest o toj odgovornosti prevladava 
nad subjektivnom željom za djelovanjem, u suprotnom 
stvarajući iluziju napretka, lutajući labirintom vlastitih 
ambicija. Ravnoteža između osobne volje i volje Pakla 
osnova je čina. Jer prema zakonu duhovnog rata 
djelovanje je izjednačeno s protudjelom, ali 
neusporediva su razaranja koja oni uzrokuju. 
Protuudarac će odražavati mržnju drugačije kvalitete, 
sposobnu i uništiti nejakog i izgraditi monolit duha 
nepobjedivog. Stoga postojani, koji je uspostavio 
nepobjedivo uporište svoje biti, napada i svim silama 
uzvraća neprijatelju šireći granice svojih osvajanja i 
proždirući svjetlost mrakom sjena. A borba za unutarnje 
svetište proteže se na sve razine, čija je bezbrojnost 
ograničena samo mogućnostima. 


Ali posjedovanje oružja ne znači i pobjedu, samo znanje 
ima moć usmjeriti udar, a sposobnost da se osjeti 
neprijatelj - čak i skrivajući se pod bilo kojom maskom, 
prisustvujući pod bilo kojim licem -ima moć da ovaj 
udar učini apsolutno smrtonosnim. 


Savršenstvo čina traži potpunu primjenu snaga, stoga je 
cilj udara uvijek isti, a bitka je moguća samo protiv onih 
koji vrijede. Tko zacrveni svoj mač krvlju bezvrijednih, 
onečišćuje tako svoje oružje, oskvrnjujući neprocjenjivo. 


Ali onaj tko je nečist, izgubiti će mnogo više, gubeći 
samu priliku da ispravi grešku. 

Jer Tama nikada ne trpi ljudsku prljavštinu, onaj tko joj 
teži radi sebe, spoznat će svu cjelovitost Njena prezira. 
Njegov će razvoj biti udovoljavanje vlastitim manama. 
Proklet i ograničen sam po sebi ima jadnu sudbinu, jer 
njegov put je klonulost i propadanje duha, njegov 
vrhunac je asimilacija među crvima koji žive od nagona. 
A svako uzvišeno držanje praznog duha samo je 
sofisticirana interpretacija laži, ekstatični delirij umiruće 
esencije. 


Apsurd postojanja prljavštine opravdava proces 
selekcije Zrna od kukolja - svladavanje iskušenja od 
strane čovjeka neizbježno je za svakoga tko ide protiv 


svjetla. Ljudsko je ovdje konglomerat kvaliteta i gledišta 
koje je božansko sjeme stavilo u dušu kreacije. 


Sve neuništivo, neprihvatljivo i strano duhu koji spoznaje 
beskonačnost, cilj je neprijatelja koji vlada samo u onom 
što je sam stvorio. 


Djela, koja zaustavljaju pristup tamnoj suštini, moraju 
odgovarati stupnju postavljenog cilja. Jer onaj tko ne 
prekorači granicu nakon koje bi ga sve posjedovalo, 
mogao bi posjedovati sve. A pretjerani asketizam znači 
samo prisutnost onih slabosti koje se pripisuju životu za 
tjelesne užitke. 

Ono što nije u stanju koegzistirati s mračnom prirodom 
biva odbačeno, nestajući pod djelovanjem volje. 
Duboke promjene, vidljive i nevidljive, same po sebi nisu 
svrha usmjerene volje - rezultat čina i objektivne 
nužnosti koja izaziva metamorfizu. 


Ne treba se ograničiti procesom takvih promjena, kao ni 
pokušavati ih objasniti materijalističkom logikom. 
Zbivanje izvan stvarnosti mora biti pojmljeno duhom i 
njime također spoznato. 


Mudar čovjek nikada ne lijepi etikete na neobjašnjivo, 
čuvajući bezgraničnost Istine, spoznavajući Njenu 
beskrajnost. Dok će profan vidjeti samo ono što prizma 


njegova ega dopušta, izdvajajući samo jedan aspekt 
manifestacije, iskrivljujući tako cjelovitost. Svaki 

stupanj ekstrema, koji graniči s fanatizmom, nikada ne 
čini čast tragatelju. Tako će uzvišeni precijeniti 
posljedice svojih djela; očajnik će podcijeniti njihovo 
značenje, A sudbina prvoga su ljepljive mreže znanja u 
Ime kojeg će se on rastopiti u umnažanju lažnih medalja. 


Drugi će izdati oružje svoje moći, neizbježno gubeći 
temelje duha u dragovoljno odabranom poniženju. 

No, u pravu je onaj tko će moći izaći iz bilo kakvih 
granica; Onaj koji će utjeloviti moć demonskog duha: 
Onaj koji će ostati u svemu predan zovu Tame svoga 
srca. 

Sotonin akolit, ratnik pakla, On će sa sobom voditi Smrt, 
koja postoji u Njegovom glasu, postavši Njegova sjena. 
Kroz portal Njegovog duha kuga će jurnuti u ovaj svijet, 
jer dodirujući materiju On će joj dati suprotno kretanje - 
od stvaranja do rasipanja, On će u njima zapaliti Plamen 
Podzemlja, Plamen kojemu duguje svoje rođenje. 


MEDITACIJA - TAMA 


Ovo je meditacija koja približava koncept Tame, jer se 


odnosi na nevidljivu eteričnu supstancu Svemira, 
golemo prostranstvo "prostora i vremena" Također je 
vježba koja služi otvaranju podsvijesti suptilnim 
porukama ili dojmovima. Ova meditacija praktičara 
"spaja" s tkivom Svemira. 


e Zatvori oči i usredotoči sena disanje, neka tvoj um 
postane svjestan tišine i Tame koja te okružuje. Vidi 
svuda oko sebe sveobuhvatnu i nepreglednu Tamu. 
Osjeti je na svojoj koži, ustima i plućima dok udišeš i 
izdišeš. Postani svjestan osjeta u tijelu i na svojoj koži. 
Kakav je osjećaj Tame na koži? Je li hladno? Jeli 
vruće? 


Osjeti kako Tama dodiruje svaki centimetar tvoga tijela, 
počinje te prožimati, upijajući se u tvoje pore, mišićno 
tkivo. Dok udišeš vidi kako je svaki dio tvoga tijela 
uronjen Tamu. Na trenutak ti si Tama. 


Obrati pažnju na sve mirise, okuse, zvukove ili vizije koje 
možeš doživjeti u ovom trenutku. Tvoj um je sada 
otvoren za primanje. 


Kada odlučiš završiti, ponovno obrati pažnju na disanje. 
Zamisli kako crnilo istječe iz tvoga tijela dok izdišeš, 
teče natrag kroz tvoje vene i curi iz tvoje kože. Opazi 
svoj oblik koji se razlikuje od pozadine sveobuhvatne 


Tame; vidi sebe kako svjetliš, obnovljen, osnažen. 


* Zapiši dojmove. 
Ova meditacija je korisna da se svijest otvori psihičkim 
iskustvima i razvije sposobnost opažanja. 


MEDITACIJA — PLAMEN 


Zapali svijeću i fokusiraj svu pažnju na plamen otprilike 
dvije do pet minuta. 

Zatvori oči, stavi ruke opušteno preko očiju, bez pritiska. 
Skoncentriraj se na sliku plamena koju vidiš. Slika će se 
pomicati, nastoji se koncentrirati na sliku mirnog 
plamena, što je duže moguće. 

Opusti se, i fokusiraj samo na disanje nekoliko minuta. 
Smisao ove meditacije je pripremiti um za koncentraciju 
na jednu točku, također jača volju. 


MEDITACIJA -PRAZNINA 


Pogodnosti ove meditacije su mogućnost stišavanja 
neželjenih misli i utjecaja. Meditacija praznine trenira 
um da bude tih. Također jača koncentraciju u 
svakodnevnom životu. 


* Smiri um, zaustavi sve misli i pokušaj što duže držati 
prazninu. Fokusiraj se samo na ovdje i sada, ili na 
vlastitu energiju. Ovu meditaciju može se raditi 
otvorenih ili zatvorenih očiju. 


MEDITACIJA- CRNI PLAMEN 


Zatvori oči, očisti um od svih misli i fokusiraj se na 
disanje. 


Zamisli da te okružuje potpuna i savršena Tama i tišina. 
Primjećuješ mali treperavi plamen. Plamen je crn poput 
Tame koja te okružuje i jasno oivičen nijansama plave i 
bijele boje. Dok prilaziš plamenu, primjećuješ kako 
raste, šireći se prema gore i prema van dok se ne pojavi 
kao golemi plameni zid. Dok stojiš pred plamenom, 
postani svjestan kakav je osjećaj na koži. Jeli vruće? 
Je li hladno? 


Zakorači naprijed u crnu vatru. Kada uđeš, primjeti da si 
okružen svjetlucanjima plave i bijele, uronjen u toplinu i 
udobnost. Dok stojiš unutar plamena, osjećaš snagu 
koja izvire iz tvoje dubine, ispunjava te. Osjećaš da te 
ništa ne pogađa, i da ne postoji prepreka koju ne možeš 
svladati. Zamisli sve velike stvari koje si učinio, 
postignuća u svom životu, pohvale koje su ti ljudi dali, 


priznanja koja si primio, bilo što i sve što si učinio u 
svome životu, a vrijedno je pažnje. Prepoznaj svoju 
veličinu. Prepoznaj svoju inteligenciju. Prepoznaj da si 
jedinstven. Dok udišeš, zamisli kako plamen ulazi u 
tvoje tijelo, prožima tvoje stanice i prodire u tvoju srž. 
Postani stopljen s plamenom. Osnažuje te, daje ti 
snagu, budi božanstvo u tebi. Reci “Ja sam Bog i nitko 
mi nije ravan “. Fraza izvire iz dubine. Izgovori riječi i 
potpuno vjeruj u njih. 


Kada nahraniš svoj Ego, na taj način, okreni se i zakorači 
izlazeći iz plamenog zida natrag u hladnu tišinu i tamu 
svog uma. Okreni se i vidi kako se plamen smanjuje, 
postajući malen i svjetlucav kao kad si ga ugledao. 
Znaj da taj isti plamen gori duboko u tebi, u središtu 
tvoga srca. Budi svjestan da je tu zauvijek. Treba ga 
samo pozvati i prisjetiti se svoje božanstvenosti, svoje 
osobne moći i veličine svog bića. Ponesi svijest o 
plamenu dok izlaziš iz meditacije. 

Povrati objektivnu svijest, i zapiši sve što smatraš 
revelantnim. 


Koristi ovu meditaciju da zapališ Crni plamen u bilo 
kojem trenutku kada osjetiš da te teret svijeta vuče 


prema dolje. 


* Da bi nadišao sadašnje kozmičko stanje i postigao 


jedinstvo s mračnim bogovima, koji su različiti aspekti 
bijesnog Kaosa koji vlada izvan kozmosa i ustaljenog 
svemira, sotonist mora razviti svijest o, i njegovati “crni 
plamen Kaosa' koji gori iznutra. 


* “Crni plamen" je ezoterično ime dijela iskonskog kaosa 
unutarnja moć koju su Sumerani nazivali "Krv Kingua“, 
drevni egipatski drakonijski kultovi 'Apepovo sjeme“, a 
klifotski sistem "Molokov plamen". Crni plamen je 
također "pneuma" mračnih gnostika. To je unutarnja 
pokretačka snaga koja sotonistu motivira da se bori 
protiv kozmičkog poretka, život za životom, da bi na 
kraju došao do razumijevanja i mudrosti koji će potpuno 
probuditi Crni Plamen Kaosa/Krv Kingua i spaliti fizičke 
i duhovne okove koji ga drže zatočenog u ovom 
kozmičkom zatvoru, koji je "demijurg" stvorio na 
početku vremena. 


* Crni plamen jača našu volju i daje nam mogućnost da 
tražimo povratak u ; divlji, mračni, paradoksalni, strašni, 
prekrasni i vječni Kaos, koji je Prvi Zmaj Tiamat. Stoga 
onaj koji želi hodati ovim putem, treba postići 
razumijevanje unutarnjeg crnog plamena, koji je odraz 
vanjskog i vječnog crnog plamena. 


DUŠE CRNOG PLAMENA 


SAMOSTVORENI GOSPODARU BEZDANA 

| OČE ZMIJA 

TI KOJI SI OKO NAJSJAJNIJEG SVJETLA, 
GORUĆE TAME. 

NEVIDLJIVI DUŠE TAME, MATERIJE I DUHA, 
ČIJI SU OBLICI MNOGI 

| ČIJI JE DUH UVIJEK GLADAN 

TI ČIJI NAM DUH DAJE ŽIVOT I PREBIVA U NAMA 
DUŠE CRNOG PLAMENA, 

KOJI DOTIČEŠ ISKRU ŽIVOTA, 

TI KOJI SI LAV SUNCA I ZMIJA BEZDANA 

TI KOJI SI MUDROST BESMRTNOG VREMENA 
TI SI NEVIDLJIVI, ALI POSVUDA VIĐEN 

OD ONIH KOJI HODAJU STAZOM ZMIJE 
POZDRAV TEBI KOJI SI UZVIŠEN 

NA PRIJESTOLJU OD SMARAGDA I ONIKSA 
PALI OČE, KOJI SI USKRSNUO U MUDROSTI. 
ZOXATHAZO, ZAZAS, DAEVATEM AMERETAT, 
ZOXATHAZO, ZOZAZOTH! 

OTVORITE SE DVERI PAKLA, 

ČUJTE MOJ GLAS 

ZAZAS ZAZAS NASATANADA ZAZAS 


KOMUNIKACIJA S TAMOM 


* Sjedni sam u apsolutnom mraku, odsječen od svakog 


vida, zvuka i mirisa — dopusti svojim osjetilima da se 
utišaju kako bi se Tama mogla uliti u tebe, proždirući 
svako vlakno tvoga bića. Udišući i izdišući Tamu, počet 
ćeš se povezivati s Akauzalnim bićima i Drugom 
Stranom. 


* Dok nastavljaš putem mentalnog kreativnog 
istraživanja, odnosno toneš u Tamu, doći ćeš do 
mjesta gdje nema ničega, samo beskonačni potencijal, i 
mogućnosti . 


* Sjedni na ovo mjesto potpune, savršene Tame, udiši i 
izdiši, s vremenom ćeš početi čuti šaputanja, i iako ih 
možda nećeš moći razumjeti, znat ćeš da su stvarni i 
opipljivi. U Tami, na tom mjestu, možeš čuti mnoge 
druge čudne i nejasne stvari; ovdje stanuje rođenje 
misli. Zamisli da tvoje ruke postaju diskovi tamne 
svjetlosti. Počni pomicati ruke kružnim pokretima, 
dlanovima okrenutim jedan prema drugome, dok svojom 
imaginacijom osjećaš Tamu koja se skuplja između njih, 
vidi crnu auru koja se formira oko njih i upotrijebi to da 
se potpunije povežeš s Tamom. 

* Kada osjetiš potpunu povezanost s Tamom uživajući u 
stanju potpune udubljenosti, zamisli da tvoj fizički oblik 
doslovno počinje nestajati, dok postaješ sama Tama. 


